מרק שעועית יוקאי

מרק שעועית יוקאי (בהונגרית: Jókai-bableves; בצרפתית: Soupe aux haricots à la Jókai; באנגלית: Jókai bean soup) הוא סוג של נזיד. המרק נחשב למאכל לאומי בהונגריה, ומן המפורסמים במרקים ההונגריים. מרק השעועית סמיך ומיוחד זה (ניתן לכנותו גם נזיד) עם תוספת של שמנת חמוצה בגרסה המודרנית של המרק, מנציח למעשה את שמו של הסופר הדגול מור יוקאי. (הסופר ההונגרי המקביל לאונורה דה בלזק הצרפתי, שני סופרים שכתבו למעלה ממאה ספרים כל אחד). המאכל שהיה אהוב על יוקאי היה המרק הזה שבושל אז עם בשר חזירון מעושן. יוקאי העדיף לאכול גם בגיל קרוב ל-80 מאכלים מפולפלים וראה במרק שעועית זה את האוכל הנחשק ביותר מבחינתו." עם זאת, "מספר הסיפורים הגדול" לא יזהה כיום את הגרסה המודרנית של המרק. גרסה זו נולדה במסעדת גונדל בבודפשט. המתכון למרק עם שמנת חמוצה, שהתפרסם ונקרא על שמו של יוקאי, פורסם ב-1937 בספר הבישול של המסעדן קארוי גונדל בשם "ספר בישול הונגרי קטן". בין המנות האהובות על הסופר, היה מרק זה, אז ללא שמנת חמוצה ודורג אצלו במקום הראשון בין שאר המנות שהיו אהובות עליו (כגון: איטריות עם כרוב אדום, פפריקש תרנגול הודו, פרקלט חזיר, פאי שמיר-גבינה לבנה, פוגאצ'ה עם גלדי שומן חזיר ועוד). הוא תמיד שתה כוס יין אדום מעורבב עם מים מינרליים עם הארוחות שלו. המרק הוא אחד המאכלים הלאומיים של הונגריה היום. מרק השעועית הזה מבושל היום עם רביכה (בצל, שום, פפריקה) ומעט מלח. יש דרכים אינספור להכין אותו. לפי המתכון המוקדם של קארוי גונדל, המרק הוכן עם בשר חזירון וחלקיו הנוספים, טבעות של נקניק מעושן, איטריות חתוכות עבה וכמה ירקות אופייניות למרק (גזר וכיוצא באלה). יאנוש גונדל, והשפים של המסעדה שלו (מסעדת גונדל) וכן בנו קארוי גונדל יצרו מנות מיוחדות גם עבור כמה אורחים מפורסמים אחרים, שנקראו על שם הסלבריטאים ונכללו אז וחלקם גם היום בתפריט. מרק השעועית המשודרג של מור יוקאי הפך כיום לאחת המנות האופייניות ביותר למטבח ההונגרי. מרכיבי המרק הם שעועית רחבה יבשה או שעועית אפויה טריה, חזיר מעושן, בצל, שום, פלפל שחור, פפריקה, גזר, שורש פטרוזיליה, נקניקיית דברצני או נקניק מעושן, עלה דפנה, קמח, ביצה, שמנת חמוצה, חומץ ופלפל ירוק חריף. בעמק קולושקה בעיר בלטונפירד, כחלק מ"ימי יוקאי", נערכת מדי שנה תחרות בישול "מרק שעועית יוקאי" על ידי האגודה הלאומית הגסטרונומית ההונגרית. על הפופולריות של המרק מעידה העובדה שעד היום נערכים ויכוחים לגבי מספר פרטים במתכון. בין המרכיבים האלה שבויכוח, הם גם השימוש בסוגי הנקניקיות למרק, סוג השעועית ושיטת חיתוך הירקות. Váli Mari: Emlékeim Jókai Mórról, Szépirodalmi könyvkiadó, Budapest, 1955 Gundel Imre-Harmath Judit: A vendéglátás emlékei, Közgazdasági és Jogi kiadó, Budapest, 1982, ISBN 9632211545 Gundel Károly: Kis magyar szakácskönyv. Átdolgozták fiai Gundel Ferenc és Gundel Imre, Corvina, Budapest, 2007, ISBN 9789631355413 Szakál László: Híres emberek híres receptjei, Zrínyi Nyomda Kiadója, Budapest, 1990, ISBN 963-02-8406-5 Draveczky Balázs: Történetek terített asztalokról és környékükről, Pallas, Budapest, 2002, ISBN 9639207772 Draveczky Balázs: Újabb történetek terített asztalokról és környékükről, "Balázs Mester" Alapítvány, Budapest, 2000, ISBN 9789638790019 Kádas Lajos: 60 híres magyar, 60 híres étel, Kossuth Kiadó, Budapest, 2011, ISBN 978-963-09-6878-2 Karoly Gundel: Gundel's Hungarian cookbook, Corvina kiadó, 1992, ISBN 978-9631336009 מרק השעועית של מור יוקאי, באתר hvg.hu מגפי מלאך בסגנון יוקאי, באתר demokrata.hu מתכון למרק שעועית יוקאי, באתר aprosef.hu Soupe aux haricots à la Jókai Bean Soup a la Jokai, emperorscrumbs.com Gundel Károly: Egytálétel Hungarikum ételek, u-szeged.hu Az Est hármaskönyve 1925, mek.oszk.hu "Gundel Károly: Kis magyar szakácskönyv". אורכב מ-המקור ב-2016-08-14. נבדק ב-2016-07-08. Draveczky Balázs: 1848/49 a gasztronómiában és híres emberek kedves ételei , library.hungaricana.hu Császtvay Tünde: Az epreskerti Jókai-szalon és Feszty-szalon, itk.iti.mta.hu Tózsa István, Zátori Anita: Hungarikumok, hah.hu Jókai-bableves főzőverseny a Koloskában, balatonfured.hu